Bly onder die Radar.
Na aanleiding van 'n vroeёre berig verlede week wat gehandel het oor blankes wat op Vrydae gearresteer word, veral vir padoortredings en dan die naweek in die tronk moet bly, het 'n prokureur ons gekontak en bevestig dat die aangeleentheid ernstiger is as wat gedink word.
Volgens hom is daar persone wat tot drie weke agter tralies beland. Toevallig gebeur dit meer in die platteland as in die stede.
Die redes wat aangevoer word, is dat die sake kan nie op 'n Maandag alles aangehoor word nie en dan word uitstel toegestaan wat beteken die persoon moet tronk toe vir 'n verdere sewe dae. Hierdie is dan die plaaslike gevangenis en nie die selle by polisiekantoor nie.
Om die enigste blanke in oorvol swart selle te wees is vreesaanjaend. Die sel word met prostitute en dwelmverslaafdes gedeel.
Die prokureur vertel dat dit met van sy kliёnte gebeur het en dat een van die persone, onskuldig op hierdie manier vir drie weke toegesluit was. Volgens hom het hy ook gesien hoe die polisie dwelms aan die prisoniers verkoop.
Natuurlik gaan die prokureur nou 'n saak van kwaadwillige vervolging teen die polisie begin. Maar die emosionele skade wat sy kliёnt gely het, is onberekenbaar, asook die finansiёle skade wat hy as sakeman nou in die gesig staar.
Hierdie land is nie meer die land wat ons geken en lief gehad het nie. Beskerm jouself, familie en bly onder die radar.